આ દરખાસ્ત પર મનમોહનસિંહ કે ચિદમ્બરમ્ જેવા મહત્ત્વના કોંગ્રેસી નેતાઓ તથા તૃણમૂલ કોંગ્રેસ તથા બીજુ જનતાદળ જેવા વિરોધપક્ષોએ સહી કરી નથી તે મહત્ત્વની બાબત છે. કપિલ સિબ્બલે દીપક મિશ્રાની કોર્ટમાં હવે પછી કદી દલિલ નહીં કરે તેવું નિવેદન કર્યું છે તે તેમની સન્માનનીય વરિષ્ઠ વકીલ તરીકેની છબીને ખરડે છે. કાયદાના નિષ્ણાતો પણ આ ઇમ્પિચમેન્ટને ખોટું ઠરાવે છે, છતાં વિરોધીઓ હજુ સુપ્રીમ કોર્ટમાં જવા અધીરાં થયા છે. તેઓ આંતરમુખ થયાં હોય તેવું જણાય છે. જે વાર્યા નથી વરતાં તે હાર્યા જરૂર વળે છે, તેય સત્ય છે.